
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: Консервна фабрика, с. Бели Мел, общ. Чипровци с оператор „Калиа“ ЕООД – клон с. Бели Мел, с. Бели Мел, общ. Чипровци
Дата на извършване на проверката: 13.10.2020 г.

Място на извършване на проверката: с. Бели Мел, общ. Чипровци
Проверени компоненти и фактори на околната среда:
· Води
· Почви

· Въздух
· Отпадъци
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за водите (ЗВ) 

· Закон за почвите (ЗП)

· Закон за управление на отпадъците (ЗУО)

· Закон за чистотата на атмосферния въздух (ЗЧАВ)

Извършени дейности:

С писмо на РИОСВ – Монтана, операторът е уведомен за датата на проверката, към което е приложена Заповед №РД-240/12.10.2020 г. на Директора на РИОСВ – Монтана за извършване на комплексна проверка на място в обект: Консервна фабрика, с. Бели Мел, общ. Чипровци с оператор „Калиа“ ЕООД – клон с. Бели Мел, с. Бели Мел, общ. Чипровци.
На 13.10.2020 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2020 г. и Заповед №РД-240/12.10.2020 г. на директора на РИОСВ – Монтана се извърши проверка на обекта и беше съставен Констативен протокол № КПКД-35/13.10.2020 г.
Проверени са:

· Сгради, складове за съхранение на отпадъци и съоръжения на територията на предприятието.
· Документи и данни, свързани със законовите и подзаконови нормативни актове по околна среда

Констативна част:


Основната дейност, която се извършва на площадката на обекта в с. Бели Мел, общ. Чипровци е преработване и консервиране на плодове и зеленчуци.


1. Компонент „Води”


Водоснабдяването с води за питейно – битови и технологични нужди е от собствен водоизточник – шахтов кладенец, за което на дружеството е издадено разрешително за водовземане от БДДР – Плевен. Формираните от дейността на обекта отпадъчни води чрез площадкова канализация се отвеждат до трикамерна изгребна шахта. Същата по данни на управителя се почиства при необходимост и води в преминаваща в близост река Огоста не се заустват. Предвид труднодостъпният ляв бряг на реката, силно обрасъл с дървесна и храстовидна растителност и калното време в момента на проверката не бе възможно да се установи има ли изтичане на води след шахтата към реката.

2. Компонент „Почви”

Дружеството упражнява дейността си на промишлена площадка с трайна настилка, което не предполага възможности за замърсяване на почвите. Организирано е съхранението на суровини, празни опаковки, продукция и брак на територията на прозиводствената площадка. В простанството без трайна настилка няма видими разливи и течове, които да предполагат възможност за замърсяването на почвите в рамките на площадката и извън нея. 
3. Компонент „Въздух”
За технологични нужди се ползва парен котел ПКМ 2,5 на дърва с номинална мощност 1,7МW. Дружеството е извършило собствени периодични измервания и е представило в инспекцията доклад с резултатите от измерванията. Нормите за допустими емисии са спазени, а докладът е оценен положително и съответстващ на изискванията. Във фабриката няма други източници на емисии на вредни вещества и/ии оборудване, подлежащо на контрол по ЗЧАВ и наредбите към него.

4. Фактор „Отпадъци”
На обекта се извършва само дейност по предврително съхраняване на мястото на образуване на отпадъци, за които е извършена класификация по реда на Наредба №2 за класификация на отпадъците. Наличните отпадъци от хартиени и пластмасови опаковки се съхраняват в закрит склад, разположен до парокотелното. Металните и стъклени опаковки се съхраняват на открита площадка. Отпадъци от луминисцентни тръби не са налични. Местата за предварително съхраняване са обозначени с табели. Образуваните отпадъци се предават на фирми, притежаващи необходимите документи по чл. 35 от ЗУО. 
Отпадъците от материали, негодни за консумация или преработка се съхраняват на собствена открита площадка в съседство на фабриката до предаването им. 

Заверената в РИОСВ – Монтана отчетна книга – Приложение № 1 към Наредба №1/2014 г. се съхранява в счетоводен офис на фирмата в гр. Монтана, за което на е дадено препдисание за представянето й в инспекцията. 

Дружеството е лице по чл. 14, ал. 1 от ЗУО – пуска на вътрешния пазар опаковани стоки, след употребата на които се образуват масово разпространени отпадъци от опаковки. Оператора изпълнява задълженията си по чл. 14, ал. 2 от ЗУО като участва в колективна система, съгласно сключен договор с организация по оползотворяване и представено актуално удостоверение със срок на действие до 31.12.2024 г. Представени са актуални счетоводни документи и отчетна документация за платените лицензионни такси, изготвени съгласно изискванията на Наредбата за определяне на реда и размера за заплащане на продуктова такса. Съгласно заповед № РД – 386/15.05.2019 г. на министъра на ОСВ, дружеството е освободено от заплащане на продуктова такса на ПУДООС за 2019 г.


Заключение:
Операторът изпълнява задълженията си, произтичащи от законодателство по компоненти на околната среда. 
При извършената проверката е дадено предписание на управителя на дружеството за представяне в инспекцията на отчетната книга по отпадъци.
Приоритети за последваща контролна дейност:
· Законосъобразно управление на водите.
· Законосъобразно управление на отпадъците.

